تاني يوم امي كانت عازمه دار خالي و كانت عامله مقلوبه و دوالي و كوسا و مسخن و كبه و لازانيا سفره بترد الروح مفحفحه تفحفح انا شفتها صرت اخبط راسي بالحيط و انوح من التعب نزلت عالأرض بطلو رجلي يحملوني صرت ازحف ع غرفتي و انا ميته عياط و نياح لما وصلت الغرفه امي بلحظتها فتحت عالدواليات الريحه فاتت من مناخيري لفت وصلت المخيخ تاعي هون توسعت شراييني لحد ما فلتت و تفسخت قمت حيلي و هجمت عالمطبخ بدون اي سيطره عيوني حمر و شعري متمزع اهلي صارو يصرخو من الرعبه امي تشعبطت ع كتفي و خواتي مسكو رجلي و صارو يحاولو يشحطوني من المطبخ نفضت حالي كلهم طارو عني الي اجا ع ضهر التلاجه و الي بالفرن 